TMB:กำไรไตรมาส 4/58 ดีกว่าคาดมองผลประกอบการปี 59 ฟื้นตัวเด่น
TMB กำไรสุทธิไตรมาส 4/58 ที่ 2,621 ลบ. (-12% เทียบช่วงเดียวกันของปีก่อน, -7% เทียบไตรมาสก่อนหน้า) ดีกว่าเราและตลาดคาด 21% และ 9% เพราะการตั้งสำรองที่น้อยกว่าคาด แต่ PPOP ใกล้เคียงกับคาดการณ์ของเรา ประกอบการในปี 59 โดดเด่น รวมถึงมี Coverage ratio ที่สูง แต่ยังมีปัจจัยต้องระมัดระวังคือมีสินเชื่อ SME ขนาดเล็กถึง 15% ของพอร์ต ซึ่งหากเศรษฐกิจไม่ฟื้นตัว มีความเสี่ยงจะเป็น NPL
22 ม.ค. 2559

บล.โนมูระ พัฒนสิน ระบุในบทวิเคราะห์วันนี้ (22 ม.ค.) ว่า ธนาคารทหารไทย จำกัด (มหาชน) หรือ TMB กำไรสุทธิไตรมาส 4/58 ที่ 2,621 ลบ. (-12% เทียบช่วงเดียวกันของปีก่อน, -7% เทียบไตรมาสก่อนหน้า) ดีกว่าเราและตลาดคาด 21% และ 9% เพราะการตั้งสำรองที่น้อยกว่าคาด แต่ PPOP ใกล้เคียงกับคาดการณ์ของเรา
โดยกำไรสุทธิลดลงจากไตรมาส 4/57 เนื่องจากภาษีจ่ายที่เพิ่มขึ้น เพราะในไตรมาส 4/57 มีการกลับรายการภาษี ส่วนการลดลงเทียบไตรมาสก่อนหน้า เพราะค่าใช้จ่ายในการดำเนินงานที่เพิ่มตามฤดูกาล และการตั้งสำรองที่สูงขึ้น
สำหรับในไตรมาส 1/59 คาดกำไรสุทธิฟื้นตัวเทียบช่วงเดียวกันของปีก่อน ตามการตั้งสำรองที่ลดลง ประกอบกับคาดสินเชื่อและ Non-NII ยังโตดี โดยอยู่ระหว่างทบทวนประมาณการและราคาเป้าหมาย จากปัจจุบันที่คาดกำไรสุทธิปี 59 ที่ 10,643 ลบ.(+14% เทียบช่วงเดียวกันของปีก่อน) เนื่องจากอาจมี up side จาก Non – NII ที่ทำได้ดีกว่าคาด 3 – 8% ซึ่งเราชอบ TMB ในด้านคาดการฟื้นตัวของผลประกอบการในปี 59 โดดเด่น รวมถึงมี Coverage ratio ที่สูง แต่ยังมีปัจจัยต้องระมัดระวังคือมีสินเชื่อ SME ขนาดเล็กถึง 15% ของพอร์ต ซึ่งหากเศรษฐกิจไม่ฟื้นตัว มีความเสี่ยงจะเป็น NPL